als_Latn dik_Latn sag_Latn
Deklarata e Presidentit të zgjedhur Ilir Meta për të armatosur popullin solli reagime dhe kundërshti të shumta në publik. Por duket se për bashkëshorten e tij Monika Kryemadhi, deklarata jo vetëm që është e justifikuar, por ajo është me tej.
E ftuar në emisionin “Studio e Hapur”, deputetja e LSI hodhi idenë e miratimit të një ligji që lejon armatosjen e popullit.
Kjo pasi sipas saj persona me precedentë penalë bëjnë fushatë për PS, duke vënë në rrezik jo vetëm zgjedhjet por edhe jetën e qytetarëve.
“Ne jetojmë këtu në mes të Tiranës. Po dilni e shikoni çfarë ndodh nëpër rrethe. Të gjithë krerët e bandave që janë në kërkim, lëviznin me makinat e policisë. Shkojnë me ta në dreka e darka. Janë nga 20 vite të dënuar për prostitucion në Itali, dhe bëjnë fushatë për PS. Nëse të vjen dikush të vendosi kallashnikovin ju çfarë do bësh ti”, tha Kryemadhi. E.C/ Copyright Tiranapost.al
als_Latn als_Latn als_Latn als_Latn